મુંબઈઃ ભારતીય ક્રિકેટના મહાન ઓલરાઉન્ડર અને ભારતીય વિશ્વકપ વિજેતા ટીમના પ્રથમ કેપ્ટન કપિલદેવને ક્રિકેટ ક્લબ ઓફ ઇન્ડિયામાં ભૂતપૂર્વ ભારતીય કેપ્ટન અજિત વાડેકર, સુનીલ ગાવસ્કર અને નરી કોન્ટ્રાક્ટરની હાજરીમાં લિજેન્ડ્સ ક્લબ હોલ ઓફ ફેમમાં સામેલ કરવામાં આવ્યો છે. વિશ્વકપ ૧૯૮૩માં ભારતની જીત દરમિયાન ટીમનું નેતૃત્વ સંભાળનારા કપિલને દેશનો સર્વશ્રેષ્ઠ ઓલરાઉન્ડર માનવામાં આવે છે. ભૂતપૂર્વ ખેલાડી અને લિજેન્ડ્સ ક્લબના અધ્યક્ષ માધવ આપ્ટેએ કપિલને પ્રશસ્તિપત્ર આપીને સન્માનિત કર્યો હતો.